La Generalitat Valenciana tanca els repetidors de TV3 de la Costera i la Ribera - Catalunya - Diari de Girona
La Generalitat Valenciana tanca els repetidors de TV3 de la Costera i la Ribera
BARCELONA | ACN/DDG
La Generalitat Valenciana va tancar ahir els repetidors de TV3 de Llosa de Ranes i Alginet, una clausura que repercuteix en les comarques de la Ribera i la Costera, segons informa Acció Cultural del País Valencià (ACPV). Si fa un any es van tancar els repetidors de les comarques del sud del País Valencià, ara el tancament afecta les comarques centrals, i les converses polítiques que havien de garantir la reciprocitat de les emissions televisives dels territoris que comparteixen la llengua catalana encara no han donat resultat. Mentre Canal 9 es pot veure a Catalunya, TV3 va perdent presència al País Valencià. El Govern considera "inacceptable" l'actitud "dilatòria" del Govern espanyol.